**CSENGŐD KÖZSÉG POLGÁRMESTERE**

# ELŐTERJESZTÉS

**(a Képviselő-testület 2019. március 26-ai ülésére)**

**TÁRGY:** **gyermek és felnőtt étkeztetés térítési díjának megállapítása**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.)21. § (1) bekezdése szerint természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

*a)* a bölcsődében,

*b)* az óvodában,

*c)* a nyári napközis otthonban,

*d)* az általános és középiskolai kollégiumban, az itt szervezett externátusi ellátásban,

*e)* az általános iskolai és - ha önkormányzati rendelet kivételével jogszabály másképpen nem rendelkezik - a középfokú iskolai menzai ellátás keretében,

*f)* a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az *a)-f)* pontban foglaltak a továbbiakban együtt: intézményi gyermekétkeztetés],

*g)* a 21/C. §-ban foglaltak szerint a bölcsőde és az óvoda zárva tartása, valamint az iskolában az Nktv. 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés).

Csengőd Község Önkormányzatának Képviselő-testülete a gyermek és felnőtt étkeztetés térítési díjának megállapításáról szóló 5/2016. (III.31.) önkormányzati rendelete (továbbiakban: Rendelet) határozta meg a gyermek és felnőtt étkeztetés térítési díját is.

A Gyvt. 147.§ (3) bekezdése alapján a szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

A Képviselő-testület az előző ülésén tárgyalta az étkezési díj mértének meghatározását. Az általános iskolai ellátásban részesülők esetében az alábbi okok miatt szükséges a térítési díj módosítása:

|  |  |  |  |  |
| --- | --- | --- | --- | --- |
| Étkeztetés | étkezetési napok száma | Étkeztettek száma | Nyersanyag költség | Norma |
| óvoda | 220 | 92 | 8 703 200 | 430.- |
| iskola | 185 | 86 | 6 883 510 | 432,6 |

A felnőtt étkeztetési díj számításával az önköltséget kell figyelembe venni (személyi és dologi kiadások).

|  |  |  |  |  |
| --- | --- | --- | --- | --- |
| Étkeztetés | Tényleges költségkiadás | Étkezetési napok száma | Átlagos létszám | Norma |
| Felnőtt | 2 093 646.- | 251 | 20 | 637,13.- |

A Rendelet az étkezetés térítési díjait az alábbiak szerint határozza meg:

- - óvoda

* tízórai 95.-Ft
* ebéd 155.-Ft
* uzsonna 65.-Ft

- általános iskola

* tízórai 115.-Ft
* ebéd (menza) 235.- Ft
* uzsonna 115.-Ft
* napközi 465.-Ft

Felnőtt étkeztetés 615.-Ft

Az intézményi térítési díjakat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon szükséges meghatározni.

A fenti számítás alapján szükséges az általános iskolai ellátásban részesülők étkeztetésének térítési díját szükséges csökkenteni.

A Gyvt. 147.§ (4) bekezdése lehetőséget biztosít arra, hogy a fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.

A gyermekétkeztetés vonatkozásában az élelmezés nyersanyagköltségének egy ellátottra jutó napi összege alapján kiszámított intézményi térítési díjak a kerekítési szabályok figyelembe vételével az alábbiak szerint módosulnak:

|  |  |  |  |  |
| --- | --- | --- | --- | --- |
|  | Étkezések: | Hatályos térítési díjak (nettó) Ft. | Módosítandó díj mértéke Ft. (nettó) | Eltérés (nettó) Ft. |
| **Óvoda** | **Tízórai, ebéd, uzsonna** | **430.-** | **-** |  |
| **Iskola** | **Tízórai, ebéd, uzsonna** | **465.-** | **435.-** | **- 30.-** |
| **Felnőtt** | **ebéd** | **615.-** | **-** |  |

A fentiek alapján javaslom, hogy a Képviselő-testület a rendelet-tervezetet vitassa meg és azt a rendelet-tervezetnek megfelelően fogadja el.

**C s e n g ő d, 2019. március 22.**

**Lajter Ferenc sk.**

**polgármester**

**Csengőd Község Önkormányzata Képviselő-testületének**

**…/2019. (….) önkormányzati rendelete**

**gyermek és felnőtt étkeztetés térítési díjának megállapításáról szóló 5/2016. (III.31.) önkormányzati rendeletmódosításáról**

*(tervezet)*

Csengőd Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. pontjában meghatározott feladatkörében eljárva a Szociális Bizottság és Ügyrendi Bizottság véleményének kikérésével a következőket rendeli el:

**1.§**

A Rendelet 1. számú melléklete helyébe e rendelet 1. számú melléklete lép.

**2.§**

Ez a rendelet 2019. április 1. napján lép hatályba.

1. ***számú*** *melléklet a …/2019. (….) önkormányzati rendelethez*

**Intézményi térítési díj**

**Ellátás megnevezése                                             Intézményi térítési díj**

**ÁFA nélkül**

Étkeztetés

- óvoda

* tízórai 150.-Ft
* ebéd 170.-Ft
* uzsonna 110.-Ft

- általános iskola

* tízórai 110.-Ft
* ebéd (menza) 215.- Ft
* uzsonna 110.-Ft
* napközi 435.-Ft

Felnőtt étkeztetés 615.-Ft

**Csengőd Község Önkormányzata Képviselő-testületének**

**…/2019. (….) önkormányzati rendelete**

**gyermek és felnőtt étkeztetés térítési díjának megállapításáról szóló 5/2016. (III.31.) önkormányzati rendeletmódosításáról szóló**

**rendelet-tervezet általános indokolása:**

A gyermekétkeztetés intézményi díjának meghatározására a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) ad felhatalmazást a települési önkormányzat számára.

A fentiek szerint a rendelet-tervezet tartalmazza a Csengőd Község Önkormányzata által biztosított gyermek és felnőtt étkeztetés intézményi díját.

A Gyvt. 147.§ (3) bekezdése alapján a szolgáltatási önköltséget a tárgyévre tervezett adatok alapján a tárgyév április elsejéig kell megállapítani, ezért szükségessé vált az intézményi térítési díj felülvizsgálata.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Figyelembe vettük a jogszabályszerkesztésről szóló 61/2009. (XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

A rendelet-tervezet részletes indokolása:

Az 1. §-hoz

A tervezet ezen szakasza a 2019. április 1. napjától hatályos intézményi térítési díjakat szabályozza.

A 2.§-hoz

Ez a § rendelet hatályba lépéséről rendelkezik.

**HATÁSVIZSGÁLATI LAP**

**Csengőd Község Önkormányzata Képviselő-testületének**

**…/2019. (….) önkormányzati rendelete**

**gyermek és felnőtt étkeztetés térítési díjának megállapításáról szóló 5/2016. (III.31.) önkormányzati rendeletmódosításáról szóló**

**rendelet-tervezethez**

1. **Társadalmi hatások**

A Csengőd Község Önkormányzata által biztosított gyermek étkeztetési szolgáltatások igénybevétele többletköltséggel jár.

1. **Gazdasági, költségvetési hatások**

A rendeletben meghatározott intézményi térítési díjak bevételként a költségvetésbe beépítésre került. A térítési díjak emelésével többletbevétel járható, illetve ennek megfelelően kevesebb önkormányzati hozzájárulás szükséges a feladatellátásához.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A rendelet megalkotásával az adminisztrációs munkatöbbletet jelent az érintettek értesítése az intézményi díj mértének változásáról.

1. **A jogszabály megalkotásának szükségessége, a jogalkotás elmaradásának várható következmények**

A gyermekek védelméről és a gyámügyi eljárásról szóló 1997. évi XXXI. törvény kötelezővé teszi az intézményi térítési díjak rendeletben történő megállapítását, illetve minden év április 1. napjáig azok felülvizsgálatát.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.